ವಿದ್ಯಾರ್ಹತೆಬಿಟ್ಟರೆ ಕೆಲಸಮಾಡುವ ಅನುಭವವಿಲ್ಲದ ವಿಚಾರ ತಿಳಿದು,ಒಪ್ಪಿಗೆಯಾದರೆ ಮಾತ್ರ ೩೦೦ ರುಪಾಯಿ ವೇತನ ಕೊಡುವ ವಿಚಾರ ತಿಳಿಯಿತು. ಆದರೂ ಅವರು ಧರ್ಯಗೆಡದೆ ಮುಂಬಯಿಗೆ ಬಂದು ಒಂದೆರಡು ಅಂತಹ ಐಸ್ ತಯಾರಿಕೆಯ ಪ್ಲಾಂಟ್ ಗಳನ್ನು ಸಂದರ್ಶಿಸಿ, ಅಲ್ಲಿನ ಕಾರ್ಯಪದ್ಧತಿಗಳನ್ನು ಅರಿತರು. ಪುಸ್ತಕ ಭಂಡಾರದಿಂದ ಹಲವು ಟೆಕ್ನಿಕಲ್ ಪುಸ್ತಕಗಳನ್ನು ಮನೆಗೆ ತಂದು, ಆಳವಾಗಿ ಅಭ್ಯಾಸ ಮಾಡಿದರು. ಮತ್ತೆ 'ವಾಂಕನಾರ್' ಗೆ ಹೋಗಿ, ಅಲ್ಲಿ 'ಐಸ್ ಪ್ಲಾಂಟ್' ನ್ನು ಶುರುಮಾಡಿದರು. ಚೆನ್ನಾಗಿ ಕೆಲಸ ಮಾಡುತ್ತಿದ್ದ ಐಸ್ ಪ್ಲಾಂಟನ್ನು ಕಂಡು ಮಹಾರಾಜರು ಸಂತೋಷಗೊಂಡು, ಅದೇ ತರಹದ ಮತ್ತೊಂದು ಘಟಕವನ್ನು ಸ್ಥಾಪಿಸಲು ಚಾರ್ ರವರಿಗೆ ಆದೇಶಿಸಿದರು. ಚಾರ್ ಮೊದಲೇ ಬೇಡಿಕೆ ಸಲ್ಲಿಸಿದ ೩೦೦ ರೂಗಳ ವೇತನವನ್ನು ಮಂಜೂರ್ ಮಾಡಿದರು. ಹೀಗೆ ಚಾರ್ ಆ ಐಸ್ ತಯಾರಿಕೆಯ ಫ್ಯಾಕ್ಟರಿಯಲ್ಲಿ ಬಂದ ಅಡಚಣೆಗಳನ್ನು ಸುಧಾರಿಸುತ್ತಾ, ತಮ್ಮದೇ ಪದ್ಧತಿಯನ್ನು ಅಳವಡಿಸುತ್ತಾ ಕಳೆದ ೪ ವರ್ಷಗಳ ಕಾಲ ಅವರ ಜೀವನದಲ್ಲಿ ಬಹಳ ಮಹತ್ವದ್ದಾಗಿತ್ತು. ಇಷ್ಟಾದರೂ ಹೊಸಹೊಸ ವಸ್ತುಗಳ ತಯಾರಿಕೆಯಲ್ಲಿ ಹೆಚ್ಚು ಹೆಚ್ಚು ಪ್ರಾಕ್ಟಿಕಲ್ ಅನುಭವಗಳನ್ನು ಗಳಿಸುವುದು ಬಹಳ ಅನಿವಾರ್ಯವೆನ್ನುವ ಸತ್ಯ ಅವರಿಗೆ ಗೋಚರವಾಗುತ್ತಾ ಹೋಯಿತು. ಅವೆಲ್ಲಾ ವಿದೇಶಗಳಲ್ಲಿ ಲಭ್ಯವಾಗುತ್ತಿತ್ತು. ಇಟಾಲಿಯನ್ ಕಂಪೆನಿಗೆ ರಾಜೀನಾಮೆ ಸಲ್ಲಿಸಿ, ಯೂರೊಪ್ ಗೆ ಹೊರಟರು. ಮುಂಬಯಿನಿಂದ ಇಟಲಿಯ ಮಿಲಾನ್ ನಗರವನ್ನು ತಲುಪಲು ಹಡಗಿನಲ್ಲಿ ೧೫ ದಿನಗಳ ಅವಧಿ ಬೇಕಿತ್ತು. ತಮ್ಮ ಜೊತೆಯಲ್ಲಿ ಇಟಲಿಯ ಗೆಳೆಯರ ಶಿಫಾರಸ್ ಪತ್ರಗಳ ಜೊತೆಗೆ ಕೆಲವು ನಿಘಂಟುಗಳನ್ನೂ ಒಯ್ದರು.'ಬುಡಾಪೇಸ್ಟ್ ನ ಗ್ಯಾಂಜ್ ಎಲೆಕ್ಟ್ರಿಕ್ ಕಂಪೆನಿ'ಯಲ್ಲಿ ೯ ತಿಂಗಳು 'ಅಪ್ರೆಂಟಿಸ್' ಆಗಿ ದುಡಿದು ಕೆಲಸ ಕಲಿತರು. 'ಲ್ಯೂಡೆಸ್ ಡ್ರಾಫ್','ವಿಯೆನ್ನಾ' ನಗರಗಳಲ್ಲಿ ಕಲಿತದ್ದು ಅಪಾರ.
ಐಸ್ ಪ್ಲಾಂಟ್ ಸ್ಥಾಪಿಸುವ ಕೆಲಸ
ವೈದೇಹಿ ಚಾರ್
'ಆರ್ಡಿಚಾರ್ ರವರ, ವ್ಯಕ್ತಿತ್ವ
'ಆರ್ಡಿಚಾರ್ ರವರ-ಸ್ಟಾಂಡರ್ಡ್ ಬ್ಯಾಟರಿಗಳು'